อวัยวะเพศมีเหมือนตุ่มขาวๆหรือเยื้อขาวๆติดอยู่แต่ล้างไม่ออก เกิดจากโรคอะไรหรือสาเหตุไหนครับ
สวัสดีค่ะ wayway,ตุ่มขาวๆ เยื่อขาวๆ ที่ขึ้นที่อวัยวะเพศชาย อาจเกิดจาก- ขี้เปียก (smegma) มีลักษณะเป็นเมือกสีขาวขุ่น ประกอบด้วยเซลล์ผิวหนัง และเซลล์เยื่อบุผิวที่ตายแล้ว ปนกับไขมันที่ขับออกจากผิวหนัง และน้ำเมือก ซึ่งขี้เปียกจะเกาะอยู่ใต้หนังหุ้มปลาย บริเวณส่วนหัวของอวัยวะเพศชาย- ผิวหนังลอก จากการระคายเคืองจากสารเคมีต่างๆ หรือมีผิวแห้ง- การติดเชื้อรา แต่จะมีอาการคันหรือแสบร่วมด้วย ผิวหนังรอบๆ มักบวมแดง- โรคติดต่อทางเพศสัมพันธ์ต่างๆ เช่น เริม ซิฟิลิส แผลริมอ่อน เป็นต้น แต่จะเป็นตุ่มสีเนื้อหรืออกแดง และหลังจากเกิดตุ่ม ก็จะเกิดแผลตามมา- เป็นหูดหงอนไก่ เป็นโรคติดต่อทางเพศสัมพันธ์เช่นกัน แต่จะมีสีออกชมพูหรือเนื้อ ผิวจะขรุขระ นิ่ม ไม่แข็ง- เป็น fordyce spot คือต่อมไขมัน ไม่จัดเป็นโรค ไม่ได้เกิดจากการติดเชื้อ ลักษณะคือ เป็นเม็ดหรือตุ่มนูนสีขาว หรือเหลืองอ่อน อาจพบเม็ดเดียวหรือหลายเม็ด ไม่คันและไม่เจ็บ ไม่จำเป็นต้องรักษา- เป็น pearly penile papules หรือโรคผื่นนูนพีพีพี ได้ ซึ่งก็ไม่จัดเป็นโรค ไม่ได้เกิดจากการติดเชื้อ เกิดจากหลอดเลือดขององคชาตขยายตัว และมีเนื้อเยื่อเกี่ยวพันมาล้อมรอบ ลักษณะเป็นตุ่นนูนผิวเรียบสีเนื้อหรือชมพูอ่อน เรียงกันหลายตุ่มเป็นแถว อยู่บริเวณร่องรอบฐานหัวองคชาต ไม่เจ็บ ไม่คันในเบื้องต้น ควรงดการใช้สารเคมีต่างๆ บริเวณอวัยวะเพศ ใช้น้ำสะอาดล้างอวัยวะเพศและถูนวดเบาๆ ไม่ใช้น้ำอุ่นล้าง หากตุ่มหรือเยื่อยังคงไม่หายไป หรือกลายเป็นแผล หรือมีอาการเจ็บ แสบ คัน ก็ควรไปพบแพทย์เพื่อตรวจรักษาค่ะ